Alaquàs reclama a la Generalitat Valenciana el pagament de les ajudes a la vivenda
06/03/2014

# Alaquàs reclama a la Generalitat Valenciana el pagament de les ajudes a la vivenda

*   06/03/2014
*   [Imprimir](#)
*   Compartir
*    https://www.alaquas.org/documento.asp?id\_do=14282

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14282%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20reclama%20a%20la%20Generalitat%20Valenciana%20el%20pagament%20de%20les%20ajudes%20a%20la%20vivenda)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14282/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14282/06032014foto_vivendes_noves_Form_4.jpg)](https://www.alaquas.org/ficheros/documentos/2014/2/14282/06032014foto_vivendes_noves_Form_10.jpg "<a href='https://www.alaquas.org/ficheros/documentos/2014/2/14282/06032014foto_vivendes_noves_Form_10.jpg' target=_blank><i class='fa fa-external-link' aria-hidden='true'></i>.Alaquàs reclama a la Generalitat Valenciana el pagament de les ajudes a la vivenda</a>")

El Ple de la Corporació Municipal aprova per unanimitat una moció del grup municipal socialista que insta a la Generalitat Valenciana a pagar els 3.662.642 euros que deu en ajudes a la vivenda a 445 veïns i veïnes del municipi.

Alaquàs reclamarà a la Generalitat Valenciana el pagament de les ajudes a la vivenda. El Ple de la Corporació Municipal va aprovar el passat dijous per unanimitat una moció presentada pel grup municipal socialista a través de la qual l’Ajuntament d’Alaquàs instarà a l’administració autonòmica a abonar el deute que té contret amb els veïns i veïnes d’Alaquàs en concepte d’ajudes per a l’adquisició, lloguer i rehabilitació de vivenda.

Per a l’alcaldessa d’Alaquàs, Elvira García Campos, “reivindicar el dret a la vivenda és respectar l’obligació legal de garantir un vida digna per a tots i totes”. La primera edil ha insistit en què “l’administració valenciana ha d’implicar-se i vetllar per una política pública de vivenda i no eludir responsabilitats i compromisos a través d’una actitud de des la inactivitat i d’incompliment de les seues obligacions”.

El deute de la Generalitat Valenciana amb Alaquàs ascendeix a 3.662.642 euros i afecta a un total de 445 veïns i veïnes. En concepte de xec vivenda, la quantitat ascendeix a 3.323.117 i afecta total de 335 veïns i veïnes de les zones noves d’Alaquàs. En concepte d’ajudes a la rehabilitació s’endeuten un total de 334.297 euros a 107 afectats. En matèria de lloguer es deuen un total de 5.228 euros a 3 afectats.

Davant d’aquesta situació, l’Ajuntament d’Alaquàs instarà a la Generalitat Valenciana a “dotar de reconeixement comptable el deute contret i establir un calendari de pagaments per tal d’abonar aquestes quantitats”. A través d’aquesta moció,  es demana també que la Generalitat estableixca com un dels criteris per al calendari de pagaments l’ordre de presentació de sol·licituds i que s’abone el deute a través del Fons de Liquiditat Autonòmic.

A més, l’Ajuntament d’Alaquàs enviarà una carta informativa a totes les persones afectades per tal d’informar a tots els ciutadans i ciutadanes adquirents d’una vivenda de règim de protecció pública i afectades per aquest impagament, que poden presentar la seua corresponent reclamació per tal d’envitar la prescripció del dret a percebre les ajudes.

L’Ajuntament d’Alaquàs, en el marc de les seues competències, i amb l’objectiu de que tots i cadascun dels ciutadans i ciutadanes d’aquesta població pogueren accedir a una vivenda subjecta a algun règim de protecció pública, va promoure i tramitar durant l’any 2005 les modificacions puntuals núm. 12 i núm. 13 del Pla General d’Ordenació Urbana. Aquestes modificacions van permetre la transformació d’un sol inicialment d’us terciari a residencial, amb una amplia reserva per a la construcció de vivenda pública, possibilitan la construcció de més de 800 vivendes. Amb la màxima celebritat, l’Ajuntament va tramitar i aprovar els documents de gestió urbanística necessaris i va executar les obres d’urbanització integral de la zona al llarg de 2006, promovent la promoció de vivendes de protecció pública, l'adjudicació de les quals es va es gestionar a través de l’Oficina Municipal de la Vivenda.